Galerii. Dokfoto keskuses näeb nõukogude aega, kus rohkem elu ja vähe paraadlikkust
#000003
Juhan Kuusi Dokfoto keskuses on avatud fotonäitus "Chiaroscuro", kus on väljas valitud kaadrid leningradlanna Maša Ivašintsova loomingust. Hobifotograaf jäädvustas kaadreid elust enda ümber, maailmale said need kättesaadavaks alles pärast tema surma.
#000005
Maša Ivašintsova lugu levis üle maailma, kui tema tütar leidis kaks aastat tagasi oma Peterburi kodu pööningult ligi 30 000 fotot ja negatiivi, mis on pildistatud aastail 1969–1999.
#000006
"Me ei nimeta ema fotograafiks, kuna see oli talle lihtsalt omane. Ta tegi seda nii loomulikult. Kaadritelt on näha, et inimesed isegi ei märganud seda. Ehkki tal olid alati kaasas kotid, kohvrid ja aparaadid. Aga ta käitus nii märkamatult, et kui ta kedagi pildistas, siis too miskipärast ei reageerinud," rääkis "Aktuaalsele kaamerale" Maša tütar Anna Melkumyan.
#000007
Juhtiv kunstiportaal nimetas seda 2018 aasta üheks tähtsaimaks kunstileiuks, sest nende hinnangul on vähesed fotograafid toonud vaatajateni nii süsteemivälise sissevaate elule Nõukogude Liidus kui seda teeb Maša Ivašintsova. Hiigelarhiivi on läbi vaadanud ja fotodeks vormistanud Maša väimees Jegor. Fotodel kujutatud hetki ja isikuid aitas tuvastada ka päevik, mida naine pidas oma elul viimaste päevadeni.
#000008
"Iga kord kui ma endalt küsin, mille poolest need fotod erinevad neist fotodest, kus kangestunud inimesed seisavad mõne monumendi taustal või 1. septembril kooli ees rivis, kaelarätt kaelas, kammitud ja pestud – tema fotodes on rohkem elu, vähe paraadlikkust," tõdes Maša väimees ja arhiivi korrastaja Jegor Riaboshlyk.
#000009
"Maša polnud ilmselt väga pedantne inimene, nii ta küll tegi neid pilte, aga korralikkuse poolest nad ei hiilga. Korratus on näha ka kaadris, hoolimata heast kompositsioonist on seal midagi natuke lohakat," lisas Riaboshlyk.
#000010
Galerii. Dokfoto keskus avas kohaliku tänavafotograafia ülevaatenäituse
#000012
Vikerraadio kutsub kuulajaid uuema eesti kirjanduse lemmikteoseid valima
#000013
Helilooja Sten Šeripov: muusika on osa sellest, kuidas inimest filmi külge aheldada
#000015
Andres Mustonen: milleks suhelda inimestega, kes ei ole sinuga samas maailmas?
#000018
Mart Avi avaldas singli "Village Affairs"
#000023
Otse neljapäeval kell 11: muuseumi aastaauhindade konverents
#000037
Otse neljapäeval kell 19: selguvad tänavused Muuseumiroti võitjad
#000038
Galerii: Vanemuine saatis aasta ära traditsioonilise aastalõpuballiga
#000046
Galerii: Riho Sibula ärasaatmine Jaani kirikus
#000047
Galerii ja videod: Anne Paluver 70
#000048
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000049